b'\n_START_ARTICLE_\nCastell d\'Erevan\n_START_SECTION_\nHist\xc3\xb2ria\n_START_PARAGRAPH_\nLa fortalesa d\'Erevan est\xc3\xa0 documentada per primera vegada per l\'armeni del segle VII Sebeos, el qual en el seu llibre Historia, diu que en la batalla amb els \xc3\xa0rabs no van aconseguir conquistar la fortalesa: \xc2\xab... i es van reunir al voltant d\'Erevan i van lluitar per la fortalesa que no van poder prendre\xc2\xbb. Aquesta primera fortalesa tamb\xc3\xa9 ha estat esmentada en altres fonts bibliogr\xc3\xa0fiques per l\'autor  i arque\xc3\xb2leg Karo Ghafadarian qui considera que han de buscar-se les restes de la fortalesa en el districte de Kond. L\'historiador Yervand Shahaziz esmenta que es va estendre cap al nord-oest de la fortalesa._NEWLINE_En refer\xc3\xa8ncia a la fortalesa del segle XVI, va tenir una llarga hist\xc3\xb2ria a causa de les guerres perses turques, ja que va passar de m\xc3\xa0 en m\xc3\xa0 durant diverses etapes. El 1502  Isma\xc3\xafl I, va guanyar a les tribus de Everan i la va donar al Khan Revan. Durant el seu regnat, Erevan va adquirir un paper militar important. Reconstruint-se l\'any1583 sota la dominaci\xc3\xb3 otomana per Farhat Pasha al centre del Kanato d\'Erevan.Al juny de 1679 es va sofrir un fort terratr\xc3\xa8mol local, on van ser destru\xc3\xafts una s\xc3\xa8rie d\'edificis, esgl\xc3\xa9sies, mesquites, el palau del Khan i barris residencials. Despr\xc3\xa9s del terratr\xc3\xa8mol el rei persa Zaal Khan va obligar amb treballs for\xc3\xa7ats als vilatans a reconstruir completament el fort que havia quedat en ru\xc3\xafnes. Va ser renovada per \xc3\xbaltima vegada en el per\xc3\xadode de la dominaci\xc3\xb3 persa d\'Hussein Khan Sardar (1740-1830)._NEWLINE_Durant les guerres rus-persa es va convertir en una prioritat la captura de la fortalesa. Durant aquest per\xc3\xadode, Iran va ser el m\xc3\xa9s perill\xc3\xb3s rival de l\'Imperi rus i va intentar establir un govern en l\'est, la qual cosa va plantejar a algunes pot\xc3\xa8ncies estrangeres europees, especialment Anglaterra i Fran\xc3\xa7a a contribuir amb fons per aconseguir una fortalesa militar inexpugnable. Aquesta va ser la ra\xc3\xb3 per la qual l\'ex\xc3\xa8rcit rus durant la guerra rus-persa per\xc3\xadode 1804-1813, i el per\xc3\xadode 1826-1828 \xc3\xbanicament despr\xc3\xa9s d\'atacar tres vegades van aconseguir capturar la fortalesa a l\'octubre de 1827 sota el comandament del general Iv\xc3\xa1n Pask\xc3\xa9vich.Com recompensa als seus serveis, va ser nomenat per l\'emperador\xc2\xa0Conde\xc2\xa0de\xc2\xa0Erevan, i va rebre un mili\xc3\xb3 de\xc2\xa0rubles\xc2\xa0i una espasa enfilada en diamants._NEWLINE_L\'any 1853 va oc\xc3\xb3rrer un nou terratr\xc3\xa8mol que va afectar la seva estructura. En 1864 la guarnici\xc3\xb3 de la fortalesa- a causa del mal estat del complex-va ser traslladada al districte de Kanaker, on es van construir noves casernes. En 1865 la fortalesa va ser comprada pel comerciant Ners\xc3\xa9s Tairyants i la va dedicar a la producci\xc3\xb3 de brandy. M\xc3\xa9s tard en 1899, l\'empresa russa "Shustov and Sons Company"  va comprar la f\xc3\xa0brica. L\'any 1920 aquesta f\xc3\xa0brica va ser nacionalitzada. La fortalesa va ser completament demolida en 1930 durant el govern sovi\xc3\xa8tic, encara que algunes parts de les parets defensives encara romanen en peus.\n_START_SECTION_\nDescripci\xc3\xb3\n_START_PARAGRAPH_\nLa Fortalesa d\'Erevan es considera una petita ciutat separada de la poblaci\xc3\xb3 principal de Ever\xc3\xa1n. La seva planta era oval amb un per\xc3\xadmetre d\'uns 1.200 metres. Emmurallada en tres costats; dels seus costats, excepte a la cambra occidental que es trobava flanquejada per la gran gola de riu Hrazdan. La gola en la part nord-occidental de la fortalesa tenia una profunditat de 640 metres, per la qual cosa es considerava inaccessible i no estava emmurallada._NEWLINE_La fortalesa tenia tres portes dobles en l\xc3\xadnia amb els seus merlets: Tabriz, Shirv\xc3\xa1n i Korpu. Els murs era dobles i irregulars \xe2\x80\x93 el primer mur constru\xc3\xaft en 1583 per Fahrad Pasha o en 1603 per Shah Abbas- tenien torres com els vells castells orientals. Cada mur tenia una porta de ferro, i cadascun tenia el seu gu\xc3\xa0rdia. La guarnici\xc3\xb3 comptava amb entre 2.000  i 3000 soldats en la seva majoria musulmans._NEWLINE_Dins de la fortalesa hi havia instal\xc2\xb7lats comer\xc3\xa7os, arsenals, dues mesquites, el palau del Sardar, una casa de bany i altres edificis, els armenis treballaven durant el dia i a la nit tornaven a les seves cases. Segons el viatger i escriptor franc\xc3\xa8s Jean Chardin hi havia unes 800 cases, constru\xc3\xafdes de manera irregular, alguns d\'aquests edificis atenien les necessitats de la fortalesa i una altra part eren com a refugis durant els estats de lloc.\n_START_SECTION_\nPalau del Sardar\n_START_PARAGRAPH_\nL\'edifici era el m\xc3\xa9s impressionants de la fortalesa el Palau del Sardar (Khan), fins i tot despr\xc3\xa9s de les seves moltes destruccions i construccions s\'adaptaven una vegada i una altra al requisit del Khan.  La planta del palau era quadrada i espaiosa amb diverses seccions i constru\xc3\xafda en estil arquitect\xc3\xb2nic Persa. L\'harem era una de les seccions m\xc3\xa9s \xc3\xa0mplies  de 61x 38 metres i dues plantes, tenia habitacions i passadissos. L\'\xc3\xbaltima vegada que es va construir va ser el 1798 durant el regnat de Mahmud Khan. Mes tarda, quan els russos van capturar la ciutat, aquest gran edificis va ser renovat i convertit en un hospital._NEWLINE_El sal\xc3\xb3 dels miralls \xc3\xa9s on el general Sardar passava el seu temps d\'oci. El sal\xc3\xb3 rebia aquest nom perqu\xc3\xa8 les seves cornises estaven cobertes de miralls de colors que reflectien la llum a diferents nivells, creant un magn\xc3\xadfic joc de color. El sostre estava decorat amb pintures de flors, especialment roses i lliris, en les parets llu\xc3\xafen  vuit retrats  en llen\xc3\xa7 d\'Hussein Khan Sardar, Abbas Mirza, Fath Al\xc3\xad Sah i uns altres. Des de la finestra de la casa s\'apreciava una bella vista del riu Hrazdan i els camps i horts adjacents, la muntanya Ararat i un ampli jard\xc3\xad on tamb\xc3\xa9 es conreava un tipus de ra\xc3\xafm per a un vi d\'alta qualitat.\n_START_SECTION_\nBany\n_START_PARAGRAPH_\nEl bany va ser constru\xc3\xaft enterament de marbre i estava decorat amb motius perses. Hi havia una piscina que servia per al bany d\'estiu d\'una mesura de 32 x 4 metres i una profunditat de 2,1 metres.\n_START_SECTION_\nMesquites\n_START_PARAGRAPH_\nDins de la fortalesa es trobaven dues mesquites. Una d\'elles era la mesquita Rajab Pasha que va ser constru\xc3\xafda en 1725 durant el mandat del primer ministre turc Rajab Pasha Khan. M\xc3\xa9s tard, quan els perses van recuperar la ciutat, la mesquita va ser convertida en arsenal. El 1827 despr\xc3\xa9s de l\'alliberament del domini persa, es va convertir en una esgl\xc3\xa9sia ortodoxa russa, nomenada la \xc2\xabesgl\xc3\xa9sia de La nostra Senyora del Patrocini\xc2\xbb per commemorar la presa de la fortalesa._NEWLINE_La segona mesquita persa va ser constru\xc3\xafda a principis del segle XIX a la fi del sardar Hussais Khan i del regnat persa Fat\xc2\xb7h-Al\xc3\xad Xah Qajar. La mesquita xi\xc3\xafta va ser nomenada d\'Abbas Mirza. El front i els laterals de la c\xc3\xbapula estaven completament coberts amb tessel\xc2\xb7les de cer\xc3\xa0mica blava i verda. Despr\xc3\xa9s de la captura de la guarnici\xc3\xb3 per R\xc3\xbassia, aquesta mesquita es va convertir tamb\xc3\xa9 en arsenal. Durant l\'\xc3\xa8poca sovi\xc3\xa8tica la mesquita, juntament amb altres estructures religioses -esgl\xc3\xa9sies arm\xc3\xa8nies, temples i monestirs- va ser abandonada i en l\'actualitat \xc3\xbanicament s\'ha conservat el marc de la mesquita.'